Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
***Drømmeslottet*** er en norsk dramafilm fra 1986 regissert av Svend Wam og Petter Vennerød.

Filmen er den andre av en trilogi som har fått fellesbenevnelsen *Sangen om den knuste drømmen* og som filmskaperne har beskrevet som «et oppgjør med den selvhøytidelige 1968-arven». De andre to er *Åpen framtid* og *Adjø solidaritet*.

Handling
--------

Handlingen tar for seg tre ektepar og deres fem barn. I årevis har de tre ekteparene snakket om å flytte sammen i kollektiv, og de kjøper et stort, gammelt trehus. Ideen om det perfekte kollektiv vokser og de drømmer om å tilbringe resten av sine dager i den store villaen. De har pusset, skrapt og malt i et helt år da filmen starter. Det nærmer seg ettårsdagen for innflyttingen, noe som selvsagt skal behørig feires med stort kalas. 
De seks voksne har kjent hverandre siden skoledagene og har vært til støtte og hjelp for hverandre opp gjennom årene. De har hatt ungdomstiden sammen og har stått på barrikadene side om side. De trodde de kjente hverandre ut og inn, men etter hvert viser det seg at de ikke gjør det. Dette ene året de har levd tett på hverandre, har avdekket sider ved alle – som irriterer, sårer, gnager og provoserer. De tre parene er blitt sterkt preget av sin tid, som deltakere i ungdomsopprør, EF-striden og Vietnamkrigen. De bærer preg av den politiske polariseringen og ymse motkulturelle strømninger. 
For virkeligheten innhenter dem når innflyttingsrusen har lagt seg. Da kommer både nye samlivsproblemer og seksuelle frustrasjoner raskt til overflaten. For selv om det på felleskjøkkenet tilsynelatende råder full harmoni, står det ikke så bra til på soverommene til de enkelte ekteparene.

Om filmen
---------

Wam & Vennerøds opprinnelige intensjon med filmen ikke var å lage kjøkkenbenk-realisme, men heller en filmatisk spissformulering.

I filmen synger Jørn Hoel sangen «Har en drøm». Sangen ble skrevet til filmen av Svein Gundersen (musikk) Trygve Hoff (tekst).

Produksjonsstab
---------------

* Producere: Petter Vennerød og Svend Wam
* Produksjonsleder: Erik Disch
* Innspillingsleder: John Ege
* Foto: Philip Øgaard
* B-foto: Knut K. Pedersen
* Lyd: Ragnar Samuelsson
* Klipp: Inger-Lise Langfeldt
* Musikk: Svein Gundersen
* Scenografer/rekvisitører: Viggo Jønsberg og Tone Skjelfjord
* Kostymer: Eirin Osen
* Sminke: Veslemøy Fosse Ree
* Script: Thomas Robsahm

I rollene
---------

* Øyvin Bang Berven - Thomas
* Birgitte Victoria Svendsen - Trine-Lise
* Petter Vennerød - Arild
* Hilde Grythe - Mona
* Lasse Lindtner - Anders
* Mari Maurstad - Kjersti
* Torstein Hølmebakk - Lars
* Nikolai Kolstad - Jan
* Yvonne Fosso - Jeanette
* Runa Granlund - Ane
* Anders Hatlo - August
* Per Jansen - Tobbens far
* Erik Aasheim - Arne
* Dag Richard Badendyck - Martin
* Astrid Cyrus - Tone
* Richard Egede-Nissen - Tobben
* Morten Faldaas - Terje
* Viggo Jønsberg - Steinar
* Jorunn Kjellsby - Else
* Anne Knudsen - Arnes kone
* Kim Kolstad - Rune
* Jan Devo Kornstad - Gutt
* Jan O. Kornstad - Gutt
* Hans Krøvel - Hansen
* Petter Lindstad - Horekunde
* Anne Marie Ottersen - Tobbens mor
* Simen Sand - Trine-Lises kollega
* Christine Schønberg - Thomas jente
* Torhild Strand - Britt
* Monna Tandberg - Fru Hald
* Philip Tellmann - Punkekammrat
* Helén Vikstvedt - Jente
* Mette Wesenlund - Gerd
* Inger Østenstad

Referanser
----------

1. ↑  Evensmo, Sigurd (1912-1978) (1992). *Det store tivoli: film og kino i Norge*. Oslo: Gyldendal. s. 394. ISBN 8205206074.

Eksterne lenker
---------------

* (en) *Drømmeslottet* på Internet Movie Database Rediger på Wikidata

* (no) *Drømmeslottet* i Nasjonalbibliotekets filmografi Rediger på Wikidata

* (no) *Drømmeslottet* hos Filmfront Rediger på Wikidata

* (en) *Drømmeslottet* på AllMovie Rediger på Wikidata